<classify> WAKURUGENZI wa Bodi za Maji katika miji ya mikoa, wilaya, na miradi ya kitaifa wametakiwa kununua vifaa na bidhaa vinayotengenezwa nchini na kuachana na utamaduni wa kuagiza vifaa hivyo nje.Akizungumza wakati wa kuhitimisha mafunzo ya viongozi wa taasisi hizo, Katibu Mkuu Wizara ya Maji na Umwagiliaji, Profesa Kitila Mkumbo alisema baadhi ya vifaa vinavyotumika katika miradi ya maji, vinapatikana nchini kama mabomba yamekuwa yakinunuliwa nje ya nchi wakati viwanda vyetu vinazalisha.Alisema kwa kununua vifaa hivyo ndani ya nchi watakuwa wanaunga mkono juhudi za serikali za kujenga nchi ya viwanda ili kufikia uchumi wa kati ifikapo 2025. Alisema kama wakurugenzi wa maji watashindwa kutumia vifaa vya ndani, wenye viwanda watashindwa kuinua viwanda vyao.Alisema pia kwa kununua bidhaa za nje wanahamisha fedha nyingi ambazo ni zaidi ya asilimia 80 ya fedha katika mamlaka hizo kwa ajili ya miradi au miundombinu ya maji.Alisema kwa vifaa ambavyo vinazalishwa nchini kama mabomba wanatakiwa kununua vifaa kwenye viwanda vya ndani ili kufikia azma ya serikali ya Tanzania ya viwanda.Alisema malengo ya kuwa na Tanzania ya viwanda na nchi ya uchumi wa kati ifikapo 2025 yatafikiwa kama Watanzania wenyewe watachangia katika kununua na kutumia bidhaa zinazozalishwa ndani ya nchi na kuachana na kuagiza nje ya nchi.Akifunga mafunzo hayo, Naibu Waziri wa Maji na Umwagiliaji, Jumaa Aweso alisema ili wizara ifanikiwe wanategemewa wao, hivyo ni wajibu wao kuhakikisha wanafanya kazi kwa uhakika.Mafunzo hayo yaliitishwa kwa lengo la kuwapa mikakati mbalimbali ya wizara hiyo ambayo inatakiwa kuongeza uzalishaji wamaji na kupatikana kwa wingi.  <topic>: kitaifa 